lalangwan nu Sakizaya—Nalalacanan

lalangwan nu Sakizaya—Nalalacanan 起源之地—拿拉拉贊湳
i naa: yaw, misanga’ay tu pulung nu tapuku a Di’tu misalisin patahkal namakayza i lala’ tu cacay a tatama ci Butuc atu tatayna ci Sabakan,

balaki kuheni malaacawa, katuud ku wawa nuheni masabinacadan, malakakawsan tu nu Sakizaya.

zayhan namakalala’ ku heni tatusa, kyu u Di’tu nu lala’ nu Sakizaya.

zikuzay tu a wawa patatenga’ u namakayzaay i lala’ ku kakawsan ita sa, saicelang sa misebeng tu lala’,

masikaz tu lala’, sa’tim tu lala’ u mipatizengay tu binacadan nu Sakizaya.

itini u micapiay tu bayu a enal, sikamu hakay u ayzaay a kakitizaan nu Kalinku Tuwapun,

u kakawsan ita namin kahaminan nuheni mukan a lalacanan nibakahan itiza masabuyu’,

kyu Nalalacanan han pangangan, nakamuan itini malangangan nu lalangawan nu Sakizaya.

Kalinku Tuapun a niyazu’, nau aenengan nu Sakizaya, sakasingangan sa u malinabay nu nanum maenep sananay.

itini micapi tu bayu, naa: yaw yadah ku taku atu tasutasunan, mulenu ku bayu cumudan nu nanum ku niyazu’,

tayni ku layak pangangan han nu heni itini Cisintan han, pitu u tinaku i cudad, yadah ku taku sananay, ayzaay a Cisintan, u lilis nu Tay-ping-yang sananay.

malalitin tu ihekalay atu zumaay a natinengan